Suomalaishyökkääjän farmikomennus jatkuu - venäläislupaus nostettiin NHL:ään | Leijonat
Suomalaishyökkääjän farmikomennus jatkuu – venäläislupaus nostettiin NHL:ään
Roope Hintz passitettiin AHL:ään viiden pelatun NHL-ottelun jälkeen. Suomalaissentteri jäi kiikaritehoille, eikä hänen peli-ilmeensä vakuuttanut Dallas Starsin valmentaja Jim Montgomeryä.
Justin Dowling nostettiin Hintzin tilalle NHL:ään. Kokenut AHL-pistenikkari aloitti vakuuttavasti, mutta vauhti hiipui nopeasti. Nyt on ollut Dowlingin vuoro lentää takaisin farmiin.
Hintziä ei kuitenkaan nostettu kokeilemaan uudestaan, vaikka hän on pelannut farmissa melkein piste per peli tahdissa. Sen sijaan venäläislupaus Denis Gurianov saa kokeilla onneaan NHL-joukkueen mukana. 21-vuotias hyökkääjä on tehnyt 11 AHL-ottelussa komeat 12 tehopistettä.
Dowling Justin
Gurianov Denis